CELEX: 52007PC0229
Language: ro
Date: 2007-04-26
Title: Propunere de regulament al Consiliului de modificare a Regulamentului (CE) nr. 423/2007 privind măsuri restrictive împotriva Iranului

COMISIA COMUNITĂŢILOR EUROPENE

                                                     Bruxelles, 26.4.2007
                                                     COM(2007) 229 final

                                         Propunere de

                             REGULAMENT AL CONSILIULUI

     de modificare a Regulamentului (CE) nr. 423/2007 privind măsuri restrictive împotriva
                                          Iranului

                                    (prezentată de Comisie)

RO                                                                                           RO
 ---pagebreak---                                      EXPUNERE DE MOTIVE

     (1)   La 27 februarie 2007, Consiliul a aprobat Poziţia comună 2007/140/PESC care
           prevede unele măsuri restrictive împotriva Iranului. La 19 aprilie 2007, Comunitatea a
           adoptat măsurile de urgenţă necesare prin Regulamentul (CE) nr. 423/2007 al
           Consiliului privind măsuri restrictive împotriva Iranului.

     (2)   O modificare a Poziţiei comune 2007/140/PESC a fost adoptată la 23 aprilie 2007
           pentru a lua în considerare Rezoluţia 1747 a Consiliului de Securitate al ONU din 24
           martie 2007. În conformitate cu rezoluţia menţionată anterior, modificarea dispune,
           printre altele, aplicarea unui embargo asupra exportului de arme şi materiale conexe
           către Iran şi asupra furnizării de asistenţă tehnică şi financiară, finanţări, investiţii şi
           servicii de brokeraj aferente, precum şi interzicerea importului de arme şi materiale
           conexe din Iran.

     (3)   Scopul prezentei propuneri este alinierea Regulamentului (CE) nr. 423/2007 al
           Consiliului la Poziţia comună modificată 2007/140/PESC. Având în vedere practica
           îndelungată în privinţa embargourilor asupra armelor, nu este necesar ca măsurile
           comunitare să includă un embargo asupra exportului de arme şi materiale conexe şi
           asupra serviciilor de brokeraj aferente.

RO                                                  2                                                     RO
 ---pagebreak---                                                  Propunere de

                                    REGULAMENT AL CONSILIULUI

         de modificare a Regulamentului (CE) nr. 423/2007 privind măsuri restrictive împotriva
                                              Iranului

     CONSILIUL UNIUNII EUROPENE,

     având în vedere Tratatul de instituire a Comunităţii Europene, în special articolele 60 şi 301,

     având în vedere Poziţia comună 2007/…./PESC de modificare a Poziţiei comune
     2007/140/PESC privind măsuri restrictive împotriva Iranului1,

     având în vedere propunerea Comisiei,

     întrucât:

     (1)       Poziţia comună modificată 2007/140/PESC prevede, printre altele, interzicerea
               furnizării de asistenţă tehnică şi financiară, finanţări şi investiţii aferente armelor şi
               materialelor conexe de orice tip către oricare persoană, entitate sau organism din Iran
               sau în scopul utilizării în Iran, precum şi interzicerea achiziţiei unor astfel de bunuri
               din Iran.

     (2)       Aceste măsuri intră în domeniul de aplicare a Tratatului de instituire a Comunităţii
               Europene; prin urmare, pentru a se asigura aplicarea uniformă a măsurilor de către
               operatorii economici în toate statele membre, este necesară adoptarea unui act
               normativ comunitar pentru punerea în aplicare a măsurilor la nivel comunitar.

     (3)       Regulamentul (CE) nr. 423/2007 al Consiliului de 19 aprilie 20072 a impus unele
               măsuri restrictive împotriva Iranului, în conformitate cu Poziţia comună iniţială
               2007/140/PESC. Este necesară introducerea noilor interdicţii în regulamentul în cauză.
               Acesta trebuie modificat în consecinţă.

     (4)       Pentru a garanta eficienţa măsurilor prevăzute de prezentul regulament, acesta trebuie
               să intre imediat în vigoare,

     ADOPTĂ PREZENTUL REGULAMENT:

                                                  Articolul 1

     Regulamentul (CE) nr. 423/2007 se modifică după cum urmează:

     1
               JO L …, ….4.2007, p. … .
     2
               JO L …, ….4.2007, p. … .

RO                                                     3                                                    RO
 ---pagebreak---      (a)    La articolul 2, textul actual devine alineatul (1) şi se inserează următorul alineat (2):

     “2.    Anexa I nu cuprinde bunurile şi tehnologiile care figurează pe Lista comună a
            Uniunii Europene cuprinzând produsele militare3.

     (b)    Articolul 4 se înlocuieşte cu următorul text:

                                               „Articolul 4

     1.     Se interzice achiziţionarea, importul sau transportul, din Iran, al bunurilor şi
            tehnologiilor incluse în Lista comună a Uniunii Europene cuprinzând produsele
            militare, indiferent dacă acestea provin din Iran sau nu.

     2.     Se interzice achiziţionarea, importul sau transportul, din Iran, al bunurilor şi
            tehnologiilor prevăzute în anexa I, indiferent dacă acestea provin din Iran sau nu.

     (c)    La articolul 5, alineatul (1) se înlocuieşte cu următorul text:

     “1.    Se interzice:

            (a)    furnizarea de asistenţă tehnică, în mod direct sau indirect, cu privire la bunurile
                   şi tehnologiile incluse în Lista comună a Uniunii Europene cuprinzând
                   produsele militare, precum şi cu privire la furnizarea, producţia, întreţinerea şi
                   utilizarea bunurilor incluse în listă, oricărei persoane fizice sau juridice, entităţi
                   sau organism din Iran sau în scopul utilizării în Iran;

            (b)    furnizarea de asistenţă tehnică sau servicii de brokeraj, în mod direct sau
                   indirect, cu privire la bunurile şi tehnologiile prevăzute în anexa I, precum şi cu
                   privire la furnizarea, producţia, întreţinerea şi utilizarea bunurilor cuprinse în
                   anexa I, oricărei persoane fizice sau juridice, entităţi sau organism din Iran sau
                   în scopul utilizării în Iran;

            (c)    furnizarea de investiţii către întreprinderile din Iran angajate în producţia
                   bunurilor şi tehnologiilor incluse în Lista comună a Uniunii Europene
                   cuprinzând produsele militare sau în anexa I;

            (d)    acordarea de finanţare sau de asistenţă financiară, în mod direct sau indirect, în
                   legătură cu bunurile şi tehnologiile incluse în Lista comună a Uniunii Europene
                   cuprinzând produsele militare sau în anexa I, inclusiv şi în special subvenţii,
                   împrumuturi şi asigurări de credite pentru export, pentru vânzarea, furnizarea,
                   transferul sau exportul acestor bunuri şi tehnologii sau pentru furnizarea de
                   asistenţă tehnică aferentă acestora oricărei persoane fizice sau juridice, oricărei
                   entităţi sau oricărui organism din Iran sau cu privire la bunuri sau tehnologii
                   care sunt destinate să fie utilizate în Iran;

            (e)    participarea voluntară şi deliberată la activităţi care au drept scop sau efect
                   eludarea interdicţiilor prevăzute la literele (a) - (d).”

     3
           JO L 88, 29.3.2007, p. 58.

RO                                                   4                                                      RO
 ---pagebreak---                                                 Articolul 2

     Prezentul regulament intră în vigoare la data publicării în Jurnalul Oficial al Uniunii
     Europene.

     Prezentul regulament este obligatoriu în toate elementele sale şi se aplică direct în toate statele
     membre.

     Adoptat la Bruxelles, […]

                                                   Pentru Consiliu
                                                   Preşedintele
                                                   [...]

RO                                                   5                                                     RO